EkBass/fiwiki-20250220-pages-articles huggingface dataset:
2 (Karinan albumi)

2 on pop-yhtye Karinan toinen studioalbumi. Se julkaistiin 28. helmikuuta 2020. == Kappaleet == # # # # # # # # # == Arvostelut == * Helsingin Sanomat: Taivaisiin kehutun Karinan toinen albumi riitelee ja sovittelee, mutta ei päästä kuulijaa kovin lähelle Viitattu 20.5.2022. * Rumba: 7.2/10Itseensä käpertynyttä päänsisäistä draamaa – arviossa Karinan 2 Viitattu 20.5.2022. * Soundi: Arvio: Karinan toinen albumi on järkähtämätön, sydänverellä allekirjoitettu taideteos Viitattu 20.5.2022. == Lähteet == Luokka:Vuoden 2020 albumit
Mytologinen kohtaus

Mytologinen kohtaus eli Panin myytti on italialaisen Dosso Dossin öljyvärimaalaus noin vuodelta 1524. Maalauksen oikealla puolella oleva mieshahmo on kreikkalaisen mytologian jumala Pan. Pan oli satyyri, jotka renessanssitaiteessa symboloivat himoa. Pan vietteli nymfejä panhuilulla, joka hänellä on maalauksessa kädessään. Etualalla oleva alaston nainen saattaa olla nymfi Ekho, joka hylkäsi Panin Narkissoksen vuoksi. Ryhmän keskellä oleva vanha nainen saattaa olla Ekhon suojelija Gaia. Hänen vieressään oleva nainen, jolla on vihreä puku ja punainen viitta, on tunnistamaton. Sitruspuiden ympärillä leijailee ryhmä erootteja, siivekkäitä rakkauden jumalia. Joidenkin tulkintojen mukaan maalaus kuvaa tiettyä kohtausta jostakin yksittäisestä myytistä. Toisten mukaan taulu olisi mytologialla perusteltu syy maalata yleisluonteinen eroottinen kohtaus. Yksityiskohtaisesti kuvatut sitruspuut ja kukat ovat ehkä vetoamassa oppineen katsojan tieteen ja luonnon tuntemukseen. Maalaus saattaa olla taiteilijan yritys herättää katsojassa ajatuksia luonnosta, runoudesta ja taiteesta. Dossi muokkasi maalausta huomattavasti tehdessään sitä. Alun perin hän peitti tunnistamattoman naisen maalaamalla maiseman hänen päälleen, mutta hahmo tuotiin esiin entisöinnissä 1800-luvulla. Röntgentutkimus on paljastanut maiseman alaosasta miehen alaosan, sitruspuusta roikkuvan haarniskan ja miekan, punakaapuisen naisen kädestä jousisoittimen ja vanhan naisen katseen suuntautuneen aiemmin alaspäin. Dossolla oli tapana korjata sommitelmiaan tällä tavoin, lisäten ja poistaen hahmoja ja muita maalauksen osia. Yli 20 senttimetriä taulun vasemmasta laidasta on jossain vaiheessa leikattu pois. Brittiläiset Northamptonin markiisit omistivat maalauksen luultavasti 1800-luvun puolestavälistä alkaen. Markiisi myi teoksen J. Paul Getty Museumille Los Angelesiin vuonna 1983. == Lähteet == == Aiheesta muualla == * Luokka:Italialaiset maalaukset Luokka:Renessanssin maalaukset Luokka:1520-luku
Muotkajärvi (Lentiera)

Muotkajärvi () on Suunujoen vesistöön kuuluva järvi Karjalan tasavallan Mujejärven piirin Lentieran kunnassa Venäjällä. Sen pinta-ala on 23,4 neliökilometriä ja valuma-alueen laajuus 248 neliökilometriä. Järveen virtaa Marjajoki ja se laskee Muotkajoen kautta Suunujokeen. Kalalajeja ovat siika, muikku, kuore, hauki, särki, säyne, lahna, made ja ahven. ==Lähteet== Luokka:Karjalan tasavallan järvet Luokka:Mujejärven piiri Luokka:Suunujoen vesistö
Fredriksbergin koulu

Fredriksbergin koulu (ruots. Fredriksberg folkskola) oli Siuntion ensimmäinen kansakoulu. Tämä ruotsinkielinen koulu aloitti toimintansa vuonna 1871 ja se sijaitsi aivan Siuntion kirkonkylän tuntumassa. Nykyisin koulurakennuksessa toimii Siuntion kotiseutumuseo. == Historia == Siuntion kuntakokous otti vastaan ehdotuksen korkeamman kansakoulun ohjesäännöstä 12. joulukuuta 1870. Samalla kuntakokous päätti, että pastori Fredricssonilta ostetaan vuonna 1864 valmistunut Fredriksbergin huvila ulkorakennuksineen, joka sijaitsee Siuntion Pyhän Pietarin kirkon ja Siuntion pappilan välisen tien varrella. Koulurakennuksen hinnaksi tuli yhteensä 3 000 markkaa. Kouluun palkattavan opettajan tuli olla käynyt Jyväskylän seminaarin ja osata ruotsin ja suomen kieltä. Fredriksbergin koulun ensimmäiseksi opettajaksi palkattiin vuonna 1847 syntynyt Oskar Dannholm. Kunta maksoi hänelle palkkaa 200 markkaa vuodessa ja työetuihin kuului myös asunto ja polttopuut. Fredriksbergin koulu aloitti toimintansa suunnitellusti 1. syyskuuta 1871. Vihkijäisjuhlassa piti puheen kappalainen Emil Telenius. Kouluun mahtui 28 oppilasta, mutta ensimmäisinä toimintavuosinaan kouluun ilmoittautuneiden määrä ei täyttänyt odotuksia. Oppilasmäärä ei noussut yli 18 oppilaaseen. Siuntiolaiset esittivät myös toiveita tyttökoulun perustamisesta, mutta kunta katsoi että tähän ei ollut varaa. Sen sijaan kunnalliskokous päätti 29. toukokuuta 1876, että myös tyttöjä alettiin ottaa Fredriksbergin kouluun. Opettaja Dannholmin vaimo opetti tytöille koulussa muun muassa käsitöitä. Dannberg kuitenkin erosi virastaan samana vuonna ja kevätlukukauden 1877 koulussa opetti sijainen. Syksyllä 1877 opettajana aloitti Sofia Österberg, joka oli käynyt Tammisaaren seminaarin. Österberg opetti Fredriksbergin koulusssa neljä vuotta ja hänen jälkeensä opettajaksi valittiin Augusta Långström. Myös Långström päätyi opettamaan koulussa vain neljä vuotta ja häntä seurasti Victoria Boxström. Boxström opetti Fredriksbergin koulussa useita vuosikymmeniä ja hän on yksi siuntiolaisen kansakouluhistorian merkittävimmistä henkilöistä. Boxström toimi aktiivisesti eri kulttuuriyhdistyksissä ja Siuntion pitäjän kansakoulunopettajien järjestössä (ruots. Sjundeå sockens folkskollärarkår). Fredriksbergin koulu lakkautettiin 1924, kun koulupiiri jaettiin Bäcksin ja Aiksoksen piireihin. == Lähteet == Luokka:Siuntion rakennukset ja rakennelmat Luokka:Suomen 1800-luvulla rakennetut rakennukset ja rakennelmat Luokka:Uudenmaan kansakoulut Luokka:Siuntion oppilaitokset
Roikonjärvi

Roikonjärvi () on Suunujoen vesistöön kuuluva järvi Karjalan tasavallan Suojärven piirin Porajärven ja Mujejärven piirin Sukkajärven kunnissa. Sen pinta-ala on 25,1 neliökilometriä ja valuma-alueen laajuus 1 485 neliökilometriä. Järveen virtaavat Suunujoki ja Tšeba. Se laskee jolman kautta Himolanjärveen. Kalalajeja ovat siika, muikku, hauki, särki, seipi, säyne, salakka, lahna ja ahven. Roikonjärven ja Himolanjärven välisella kannaksella on sijainnut Roikonniemen kylä. ==Lähteet== Luokka:Karjalan tasavallan järvet Luokka:Mujejärven piiri Luokka:Suojärven piiri Luokka:Suunujoen vesistö
Carsten Hansen

Carsten Mogens Hansen (s. 10. tammikuuta 1957 Odense) on tanskalainen LVI- asentaja ja sosiaalidemokraattisen puolueen poliitikko. Hän on istunut kansankäräjillä vuosina 1998–2015 ja toiminut Tanskan kaupunki-, asunto- ja maaseutuministerinä vuosina 2011–2015 sekä pohjoismaaministerinä vuosina 2014–2015. ==Lähteet== ==Aiheesta muualla== * Carsten Hansen Tanskan kansankäräjien verkkosivuilla Luokka:Tanskan ministerit Luokka:Vuonna 1957 syntyneet Luokka:Elävät henkilöt
Suomen retkeilyliitto

Suomen retkeilyliitto (aik. Työväen retkeilyliitto) on suomalainen maltillisen matkailun ja luonnonläheisen retkeilyn yhdistys, joka tarjoaa jäsenseurojensa kautta mahdollisuuden kokea yhteyden luontoon ja tunnistaa ympäristöarvojen merkitys elämänlaadulle.Suomen retkeilyliitto: Retkeilyliitolla on 21 jäsenseuraaSuomen retkeilyliitto, Tietoa: ja jäsenlehtenä kaksi–kolme kertaa vuodessa ilmestyvä Retkeilijä. Puheenjohtajana vuodesta 2016 on ollut Hannu Puhalainen. Suomen retkeilyliitto kuuluu maailmanlaajuiseen Luontoystävät- internationaaliinNaturefriends International, About us: sekä järjestö on Vapaaehtoisen pelastuspalvelun valmiusjärjestö. == Historiaa == Helsingin työväen retkeilijät otti tavoitteekseen kansallisen retkeilyliiton aikaansaamisen ja kutsui joulukuuksi vuonna 1971 koolle perustavan kokouksen, jonka puheenjohtajana toimi Erkki Wiksten. Hän edusti johtamansa Helsingin työväen retkeilijäin lisäksi valtakirjalla Hyvinkään retkeilijöitä. Muut perustajaseurat olivat Espoon urheilijain retkeilyjaosto, Espoonlahden kuntoilijat, Laajasalon työväen reippailijat, Nuuksion tarpojat ja Sipoon samoilijat. Ensimmäiseksi puheenjohtajaksi valittiin Wiksten, joka oli toimessa vuoteen 1992 saakka ja yhdistyksen nimeksi tuli Työväen retkeilyliitto. Jotta mielikuvaa rajatusta jäsenkunnasta tai toiminnan poliittisuudesta ei syntyisi, nimi muutettiin nykyiseksi vuonna 2022. == Talous == Suomen Retkeilyliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 108 000 euroa. Vuosittainen tuki on ollut 18 000 euroa. == Viitteet == == Aiheesta muualla == * Luokka:Retkeily Suomessa Luokka:Suomalaiset ympäristöjärjestöt Luokka:Suomalaiset urheilujärjestöt
Lupajärvi

Lupajärvi () on Suunujoen vesistöön kuuluva järvi Karjalan tasavallan Suojärven piirin Porajärven ja Mujejärven piirin Lentieran kunnissa Venäjällä. Sen pinta-ala on 22,0 neliökilometriä ja valuma-alueen laajuus 147 neliökilometriä. Järveen virtaa Sapsangajoki. Se laskee salmen kautta Vonkajärveen. Lupajärvessä on 26 saarta, joiden yhteispinta-ala on 2,7 neliökilometriä. Kalalajeja ovat siika, muikku, hauki, särki, salakka, säyne, seipi, made, ahven ja kiiski. Lupajärven pohjoispäädyssä on sijainnut Lupasalmen kylä. ==Lähteet== Luokka:Karjalan tasavallan järvet Luokka:Mujejärven piiri Luokka:Suojärven piiri Luokka:Suunujoen vesistö
Gli invincibili dieci gladiatori

Gli invincibili dieci gladiatori on vuonna 1964 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Nick Nostro. == Näyttelijät == == Aiheesta muualla == * Luokka:Italialaiset historialliset seikkailuelokuvat Luokka:Vuoden 1964 italialaiset elokuvat
Vonkajärvi

Vonkajärvi (myös Vonkerijärvi, ) on Suunujoen vesistöön kuuluva järvi Karjalan tasavallan Suojärven piirin Porajärven kunnassa Venäjällä. Sen pinta-ala on 21,6 neliökilometriä ja valuma-alueen laajuus 236 neliökilometriä. Järveen virtaavat jolmien kautta Lupajärvi ja Savijärvi, ja se laskee jolman kautta Märätjärveen. Kalalajeja ovat siika, muikku, hauki, särki, salakka, säyne, seipi, made, ahven ja kiiski. ==Lähteet== Luokka:Karjalan tasavallan järvet Luokka:Suojärven piiri Luokka:Suunujoen vesistö
Asovansilli

Asovansilli (Alosa tanaica) on jokisillien (Alosidae) heimoon kuuluva kalalaji. Asovansilli saavuttaa tavallisesti korkeintaan 20 senttimetrin pituuden. Sillä on ensimmäisessä kiduskaaressaan 66–96 siivilähammasta. Asovansilliä tavataan Mustassameressä ja Asovanmeressä. Sen tieteellinen lajinimi tanaica viittaa keskiaikaiseen Tanaisin kaupunkiin Asovanmeren äärellä. Asovansilli on anadrominen vaelluskala ja nousee kutemaan jokien ylävirtaan. == Lähteet == * Taksonomian lähde alaheimon sukuun asti: === Viitteet === Luokka:Jokisillit
Cherryn piirikunta

Cherryn piirikunta () on Yhdysvaltojen Nebraskan osavaltiossa sijaitseva piirikunta. Sen väkiluku oli 5 455 vuonna 2020. Piirikunnan hallintokeskus on Valentinen kaupunki. Piirikunta on perustettu vuonna 1883. Cherryn piirikunta on pinta-alaltaan Nebraskan suurin piirikunta. == Väestö == Vuonna 2020 Cherry piirikunnan 5 455 asukkaasta valkoisia oli 89,1 %, alkuperäisasukkaita 6,8 %, mustia 0,5 % ja aasialaisia 0,5 %. Vuonna 2019 1,9 % asukkaista puhui kotonaan jotain muuta kieltä kuin englantia ja 1,7 % asukkaista oli syntynyt ulkomailla. == Lähteet == == Aiheesta muualla == Luokka:Nebraskan piirikunnat
John Sheppard (säveltäjä)

John Sheppard (myös Shepherd; n. 1515 tai n. 1520 – haudattu 21. joulukuuta 1558) oli brittiläinen säveltäjä, laulaja ja kuoronjohtaja.John Sheppard AllMusicJohn Sheppard HOASMJohn Shepherd Westminster Abbey Sheppard aloitti vuonna 1543 Oxfordin Magdalen Collegessa työn Informator choristarum -virassa, jossa hänen toimeenkuvaansa kuului kuoropoikien kouluttaminen. Tämä on varhaisin dokumentoitu tieto hänen elämästään. Myöhemmin hän sai Chapel Royalin kuorosta viran, jossa toimi kuolemaansa saakka. Sheppard lauloi Edvard VI:n hautajaisissa ja Maria I:n kruunajaisissa. Sheppard oli kahdesti naimisissa. Hänellä oli lapsi ja ottolapsi. Sheppard haudattiin Westminster Abbeyn Pyhän Margaretin kirkkoon 21. joulukuuta 1558. Sheppard sävelsi enimmäkseen kirkkomusiikkia. Hänen tuotantoonsa kuuluu muun muassa messuja, joista yksi on sävelletty Westron Wynde -melodiaan. Muita hänen messujaan ovat Cantate ja Playnsong Masse. Sheppardin maallista tuotantoa edustaa sävellys O happy dames. == Lähteet == == Aiheesta muualla == * IMSLP: nuotteja Luokka:Brittiläiset säveltäjät Luokka:Renessanssisäveltäjät Luokka:Syntymävuosi puuttuu Luokka:Vuonna 1558 kuolleet
Märätjärvi

Märätjärvi () on Suunujoen vesistöön kuuluva järvi Karjalan tasavallan Suojärven piirin Porajärven kunnassa Venäjällä. Sen pinta-ala on 14,8 neliökilometriä ja valuma-alueen laajuus 431 neliökilometriä. Järveen virtaa jolman kautta Vonkajärvi. Se laskee Tšebajoen kautta Roikonjärveen. Kalalajeja ovat siika, muikku, hauki, särki, salakka, lahna, säyne, seipi, made, ahven ja kiiski. ==Lähteet== Luokka:Karjalan tasavallan järvet Luokka:Suojärven piiri Luokka:Suunujoen vesistö
John Sheppard

John Sheppard -nimisiä henkilöitä ovat: * John Sheppard, säveltäjä (n. 1515/1520–1558) * John Sheppard, kirjailija (1785–1879) * John Calhoun Sheppard, Etelä-Carolinan kuvernööri (1850–1931) * John Levi Sheppard, Yhdysvaltain edustajainhuoneen jäsen (1852–1902). == Kuvitteellisia henkilöitä == * John Sheppard, Yhdysvaltain ilmavoimien everstiluutnantti televisiosarjassa Stargate Atlantis.
AT4

AT4 (Pansarskott m86) on ruotsalaisen Saab Boforsin valmistama 84 mm:n kertakäyttöinen sinko. Aseen tehokas kantama on versiosta riippuen 200–1 000 metriä ja panssarin läpäisykyky 350–460 mm. Painoa sillä on 7–9 kiloa. Asetta pidetään Carl Gustav -singon kertakäyttöisenä versiona, vaikka onkin kehitetty toisen kertasingon, Pansarskott m68:n pohjalta. Siitä oli vuonna 2022 versiot panssarin läpäisyyn, seinien läpäisyyn, sirpalelatauksella varustettu ja sisätiloista ammuttava versio. Sinko on mahdollista varustaa muun muassa valonvahvistinta hyödyntävällä tähtäimellä. Saabin mukaan sinkoa oli vuonna 2022 valmistettu yli miljoona kappaletta ja se oli käytössä 15 maassa. Aseen kansainvälinen myyntinimi sekä tarkoittaa panssarintorjunta-asetta (anti- tank), että on sanaleikki kaliiperin kustannuksella (eighty-four). Suurin asiakas on ollut Yhdysvallat, joka on 1980-luvun alusta lähtien ostanut 600 000 asetta. AT4:n tausta ulottuu 1960-luvulle ja ruotsalaisten 74 mm Pansarskott m68 -sinkoon. Yhdysvaltain maavoimien kilpailutuksessa 1982 AT4 voitti, kun etsittiin seuraajaa 66 mm M72 LAW -kertasingolle ja maasta tuli yksi ensimmäisiä ostajia. Yhdysvallat otti aseen käyttöön monikäyttöisenä jalkaväen tukiaseena mallinimellä M136. Military Today -blogin mukaan aseen ongelmallisen suuri peräliekki ja rajalliset käyttömahdollisuudet johtivat uusien versioiden kehitykseen, mukaan luettuna suolavettä sisältävään vastamassaan perustuva AT4-CS, jolla tuli mahdolliseksi ampua ahtaista sisätiloista ja seinien läpäisyyn tarkoitettu "bunkerfaust"-versio. ==Katso myös== * Panzerfaust 3 ==Lähde== ==Aiheesta muualla== * Saab AT4 Army Technology.com. 2018. Viitattu 23.5.2022. Luokka:Panssarintorjuntasingot
500 Hevosta / Iso takki

”500 Hevosta / Iso takki” on suomalaisen rap-artistin Gettomasan tuplasingle, joka julkaistiin 21. huhtikuuta 2022. ”Iso takki” -kappaleen musiikkivideo julkaistiin YouTubeen jo 28. maaliskuuta 2022. Tuplasingle julkaistiin Spotifyhin 21. huhtikuuta 2022, samana päivänä kun ”500 Hevosta” -kappaleen musiikkivideo julkaistiin YouTubeen. == Kappaleet == # # == Listasijoitukset == Lista Paras sijoitus Suomen virallinen lista 1 == Lähteet == Luokka:Vuoden 2022 kappaleet Luokka:Suomalaiset hip hop -kappaleet
Bäcks folkskola

Bäcks folkskola oli Siuntiossa toiminut ruotsinkielinen kansakoulu, joka perustettiin vuonna 1921. Koulu toimi Munksin kylässä ja sen ensimmäinen opettaja oli Martin Jansson. Nykyisin puinen koulurakennus on yksityisomistuksessa. Siuntion kouluille tyypillistä on suuri mittakaava, ja L-mallisia, matalampia kansakoulujen piirustustoimiston koulurakennuksia lukuun ottamatta koulut ovat pääasiassa kaksikerroksisia, kuten Bäcksin koulukin. == Lähteet == Luokka:Siuntion rakennukset ja rakennelmat Luokka:Uudenmaan kansakoulut Luokka:Siuntion oppilaitokset
Sukkajärvi (järvi)

Sukkajärvi () on Suunujoen vesistöön kuuluva järvi Karjalan tasavallan Mujejärven piirin Sukkajärven kunnassa Venäjällä. Sen pinta-ala on 36,9 neliökilometriä ja valuma-alueen laajuus 291 neliökilometriä. Järveen virtaa Sulosjoki. Se laskee Sukkozerkajoen kautta Himolanjärveen. Kalalajeja ovat siika, muikku, hauki, särki, säyne, salakka, made, ahven ja kiiski. Järven itäpuolella sijaitsee Sukkajärven taajama. ==Lähteet== Luokka:Karjalan tasavallan järvet Luokka:Mujejärven piiri Luokka:Suunujoen vesistö
Frossasco

Frossasco () on kunta Italiassa Piemonten alueella sijaitsevassa Torinon metropolikaupungissaFrossasco Sapere.it Frossasco Enciclopedia Treccani Frossasco Turismo Torino . Vuoden 2022 alussa kunnassa oli arviolta 2 789 asukasta. ==Lähteet== ==Aiheesta muualla== Luokka:Torinon metropolikaupungin kunnat
Jacky

Jacky on suomalainen jogurttien, vanukkaiden ja muiden maitopohjaisten välipalatuotteiden tuotemerkki. Jacky-tuotteita valmisti pitkään Lahden Vientikerma -nimellä tunnettu meijeri Lahdessa, joka oli vuosikymmenten mittaan muun muassa Unileverin, Felix-Abban ja Orklan omistuksessa. Nykyisin Orkla Suomi valmistaa Jacky-tuotteet Ruotsissa. ==Historiaa== Ensimmäiset Jacky-tuotteet olivat jalalliseen muovipikariin pakattuja jogurtteja, jotka tuotiin markkinoille vuonna 1970 yhtenä ensimmäisistä suomalaisista jogurttimerkeistä. Jacky-tuotteet olivat vähemmän happamia kuin useimmat muut jogurtit, joten ne nousivat pian erityisesti lapsiperheiden suosioon. Vuonna 1974 esiteltiin Jacky Makupala -vanukkaat, joiden idea ja Jacky-nimi tulivat Belgiasta. Tammikuussa 2016 Lahden tehdas suljettiin ja valmistus siirrettiin Ruotsiin. Lahden Meijerinä vuonna 1906 aloittanut tehdaslaitos tuli vuosikymmenien mittaan tunnetuksi Jacky-tuotteiden ohella muun muassa Viri- vanukasjauheista sekä kahvikerman korvaajana käytetyistä Vuokko- ja Vispo- rasvasekoitteista. Työntekijöitä oli enimmillään pari sataa, viime vaiheessa nelisenkymmentä. 2010-luvun loppupuolella Jacky Jugupalat -jogurtteja valmisti Orklalle jalasjärvinen Juustoportti. ==Lähteet== Luokka:Suomalaiset elintarvikealan tuotemerkit Luokka:Unileverin tuotemerkit
Hovivaunut

pienoiskuva|Venäjän keisariperheen hovivaunut noin. 1870. Hovivaunut ovat monarkistimaiden hallitsijoiden kuten keisareiden ja kuninkaallisten hovin yksityiskäytössä liikkumiseen tarkoitetut hevosen kuljettamat vaunut, jotka on luokiteltu valtiollisen protokollan mukaiseksi liikennevälineiksi. Yleisesti vaunut rakentuvat nahkavanteisten ja teräsjousien varassa kulkeviksi nelipyöräiseksi kulkuvälineiksi ilman kattoa tai vaihtoehtoisesti neljän kulmapylvästä kannattelevan palkin varassa kannattelevalla kiinteällä katolla. Vaunut olivat tukevarakenteisia ja teknisesti huoliteltuja sekä rakenteen ulkopuolelta koristeelliseksi veistettyjä. Vaunut on sisätiloiltaan varustettu verhokankain pehmustetuilla istuimilla ja ikkunaverhoilla. Vaunut ovat olleet aikansa liikkumisen edelläkävijöitä. Hovivaunuja on 2000-luvulla käytetty toisinaan kuninkaallisten julkisiin paraateihin, perinteisiin sekä muodollisiin seremonioihin kuten hääseremonioihin. Tiedosto:State Opening of Parliament 2008 I (3082920424).jpg|Kuningatar Elisabet II saattue kuninkaallisen White Hall palatsin edustalla 3. joulukuuta 2008. Tiedosto:Salão Nobre, Museu Nacional dos Coches, Lisboa, Portugal.tif|Portugalissa Lissabonin kuninkaallinen kansallismuseo. Tiedosto:Koets Brussel.jpg|Belgiassa Brysselin Kunikaallisen historiallinen museon hovivaunut 1700-luvun Coupe de Gala. Tiedosto:Royal Wedding Stockholm 2010-Slottsbacken-03.jpg|Ruotsin kuninkaallisenhovin valjakkovaunuissa Kruununprinsessa Victoria ja prinssi Daniel hääpäivänään 19. kesäkuuta 2010. == Katso myös == * Hevosajoneuvo == Lähteet == Englanninkieliset lähteet: * All About Romance Novels – Carriages in Regency & Victorian Times. * Appendix to Cadillac "Styling" section (coaching terminology). The Classic Car-Nection: Yann Saunders, Cadillac Database. Drawings and text * Carriages & Coaches: Their History & Their Evolution by Ralph Straus, 1912, London. * Carriage House and Carriage parts. ThinkQuest Library. Illustrations and text. * Colonial Carriage Works – America's Finest Selection of Horse Drawn Vehicles. Columbus, Wisconsin. * An Encyclopædia of Domestic Economy, Comprising Subjects Connected with the Interests of Every Individual..., by Thomas Webster and William Parkes, 1855. Book XXIII, Carriages. Google Book Search. * Four wheeled vehicles. The Guild of Model Wheelwrights. * Galaxy of Images | Smithsonian Institution Libraries. Carriages and sleighs. * Georgian Index – Carriages. Georgian Index. Illustrations and text. * The History of Coaches, by George Athelstane Thrupp, 1877. Google Book Search. * JASNA Northern California Region. Jane Austen Society of North America. Illustrations and text. * The Kinross Carriageworks, Stirling (Scotland), 1802–1966. * Lexique du cheval! Lexikon of Carriage driving. == Aiheesta muualla == * Kuvia tai muita tiedostoja aiheesta Hevosajoneuvo Wikimedia Commonsissa Luokka:Hevosajoneuvot
Johann Ulrich Steigleder

Johann Ulrich Steigleder (22. maaliskuuta 1593 Schwäbisch Hall – 10. lokakuuta 1635 Stuttgart) oli saksalainen säveltäjä ja urkuri.Johann Ulrich Steigleder Bach Cantatas Steigleder oli kotoisin urkuriperheestä. Vuonna 1613 hän pääsi urkurin virkaan Lindau im Bodenseehen. Vuodesta 1617 hän työskenteli Stuttgartin Stiftskirchen urkurina, ja vuodesta 1627 hän oli myös Württembergin hovin muusikko. Steigleder julkaisi sävellyksiään nuottikirjoissa Ricercar Tabulatura (1624) ja Tabulaturbuch (1627). == Lähteet == == Aiheesta muualla == * IMSLP: nuotteja Luokka:Saksalaiset säveltäjät Luokka:Saksalaiset urkurit Luokka:Barokkisäveltäjät Luokka:Vuonna 1593 syntyneet Luokka:Vuonna 1635 kuolleet
Thomas Appleby

Thomas Appleby (1488? – 1563) oli brittiläinen säveltäjä ja urkuri.Thomas Appleby HOASM Appleby työskenteli urkurina ja kuoropoikien kouluttajana Lincolnin tuomiokirkossa vuosina 1538–1539 ja 1541–1562. Vuosina 1539–1541 hän oli Informator Choristarum -virassa Oxfordin yliopiston Magdalen Collegessa. Applebyn sävellysten joukossa ovat Magnificat ja samankaltaisuuksia John Tavernerin teoksen kanssa sisältävä Mass for a Mene. == Lähteet == Luokka:Brittiläiset säveltäjät Luokka:Brittiläiset urkurit Luokka:Renessanssisäveltäjät Luokka:Vuonna 1488 syntyneet Luokka:Vuonna 1563 kuolleet
Arnaut Daniel

Arnaut Daniel (aktiivinen 1180–1200) oli oksitaaninkielinen trubaduuri.Arnaut Daniel Britannica Danielin on katsottu syntyneen nykyisen Ranskan Ribéracissa. Hän oli aatelinen, joka nousi arvostukseen työstään kiertävänä trubaduurina. Hän hallitsi trobar clus -runoustyylin, ja hänet on nimetty sestinana tunnetun lyyrisen muodon kehittäjäksi. Danielin kielellistä taitoa ihailivat Francesco Petrarca sekä 1900-luvulla Ezra Pound ja T. S. Eliot. Dante Alighieri harjoitti Danielin imitointia ja antoi tälle roolin kiirastulesta Jumalaisessa näytelmässä, jossa hänen puheensa vanhan oksitaanin (provensaali) kielellä on ainoa osuus, jota ei ole laadittu italian kielellä. == Lähteet == Luokka:Ranskalaiset muusikot Luokka:Trubaduurit Luokka:1100-luvulla syntyneet Luokka:1200-luvulla kuolleet
Australian parlamenttivaalit 2022

Australian vuoden 2022 parlamenttivaalit järjestettiin 21. toukokuuta. Niissä valitaan kaikki 151 edustajaa maan alahuoneeseen ja 40 senaatin 76 edustajasta. == Tausta ja vaalijärjestelmä == Äänestys on pakollista kaikille vähintään 18-vuotiaille Australian kansalaisille, joiden tulee myös rekisteröityä äänestäjäksi. Äänestyspaikat ovat avoimia klo 8–18 välisenä aikana ja ne sijaitsevat esimerkiksi koulujen, kirkkojen ja julkisten rakennusten tiloissa. Ennakkoäänestys on mahdollista vain sellaisissa tilanteissa, joissa äänestäjä on antanut hyvän syyn. Australiassa käytetään siirtoäänivaalitapaa, jossa äänestäjä asettaa vaalilipukkeella vaalipiirin ehdokkaat järjestykseen: ykköseksi merkitään se, jonka äänestäjä haluaa ensisijaisesti valittavan. Mikäli tämä ehdokas ei saa tarpeeksi ääniä tullakseen valituksi, äänestäjän ääni siirtyy hänen kakkoseksi merkitsemälleen ehdokkaalle, ja niin edelleen, kunnen joku ehdokkaista tulee valituksi. == Tulokset == Puolue Ensisijaisia ääniä Osuus äänistä (%) Paikat Koalitio Liberaalipuolue 3 502 713 23,89 27 Kansallispuolue 528 442 3,60 10 Queenslandin liberaalinen kansallispuolue 1 172 515 8,00 21 Country Liberal Party 29 664 0,20 0 Työväenpuolue 4 776 030 32,58 77 Vihreät 1 795 985 12,25 4 Sitoutumattomat 776 169 5,29 10 Katterin australialainen puolue 55 863 0,38 1 Keskustaliitto 36 500 0,25 1 Hyväksyttyjä ääniä 14 659 042 Tyhjiä tai hylättyjä ääniä 802 337 Ääniä yhteensä 15 461 379 Lähde: Huolimatta siitä, että osa parlamenttipaikoista ei ole vielä varmistunut, työväenpuolueen Albanese tapasi kenraalikuvernööri David Hurleyn ja vannoi pääministerin virkavalansa 23. toukokuuta. == Lähteet == Luokka:Australian vaalit Luokka:Vuoden 2022 vaalit
Transmedia

Transmedia tai transmediallinen tarinankerronta viittaa mediasisällön jakeluun useiden alustojen kautta. Termi on lähtöisin havainnosta, jonka mukaan sisältö ei ole rajattu yhteen media-alueeseen vaan ylittää rajat. Transmedia tarinankerronta keskittyy "tiukasti toisiinsa liitettyihin järjestelmiin tarinoita ja fiktiivisiä tapahtumia". Järjestelmät voivat sisältää romaaneja, sarjakuvia, televisio-ohjelmia, videopelejä ja tapahtumia tai huvipuistoja. Konsepti liitetään Henry Jenkinsiin (2006). Marsha Kinder (1991) oli yksi ensimmäisistä tutkijoista, joka käytti termiä transmedia tuotesarjojen kaupallisista strategioista. Digitalisaatio 21. vuosisadalla mahdollisti uudet konseptit ja erilaisen perspektiivin: internet mahdollisti jatkuvan vuorovaikutuksen fanien ja fiktion tekijöiden välillä. Digitalisaation myötä sisältö ei sidottu alustaan vaan sisältö on saatavilla digitaalisessa muodossa useilla tavoilla. Myös sisällön jakeleminen on muuttunut ja tietotekniikkayhtiöt jakelevat musiikkia ja televisiosarjoja. Vaikka brändit ja tuotesarjat levitetään eri medioihin se ei ole vain sisällön sovitus alustalta toiselle. Carlos Scolarin mukaan transmediallinen tarinankerronta "on tietty kerronnallinen rakenne joka laajentaa sekä eri kieliä (verbaali, ikoninen jne.) että eri medioita (elokuvat, sarjakuvat, televisio, videopelit jne.)". The Walking Dead on mainittu menestyneenä transmediakonseptina. == Konseptit == Transmediallinen tarinankerronta on prosessi, jossa keskeiset osat fiktiota jaetaan järjestelmällisesti useiden toimituskanavien välillä tarkoituksena luoda yhtenäinen ja koordinoitu viihdekokemus. Esimerkkinä Matrix-tuotesarja sisältää keskeisiä osia tietoa, jotka levitetään useaa kautta: kolmen elokuvan, animoitujen lyhytelokuvien, kahden sarjakuvasarjan ja useiden videopelien kautta. Transmediallinen tarinankerronta heijastaa medioiden yhdistämistä: nykyisillä mediataloilla on intressejä alueilla, jotka aiemmin olivat erillisiä mediateollisuuksia. Esimerkiksi sarjakuvat ja elokuvat Batman-hahmoon liittyen. Usein transmedialliset tarinat eivät perustu yksittäisiin hahmoihin tai tiettyihin juoniin vaan monitahoisiin fiktiivisiin maailmoihin, jotka kannattavat useita toisiinsa liittyviä hahmoja ja näiden tarinoita. Maailman rakentaminen kannustaa ensyklopediseen tapaan lukijoille ja kirjoittajille. Laajentaminen toimii useilla tavoilla kuten kiinnostuksen ylläpitäminen: esimerkiksi BBC tuotti Doctor Who radiokuunnelmia sillä välin kun uusia televisiojaksoja ei tuotettu. Transmediallinen tarinankerronta voi tarjota useita tapoja lähestyä eri markkinoita. Esimerkiksi Hämähäkkimiehen tarinaa voi lähestyä värityskirjoilla nuorille lukijoille. == Katso myös == * Mediakonvergenssi == Lähteet == Luokka:Mediatutkimus
The Walking Dead (tuotesarja)

The Walking Dead on tuotesarja, johon kuuluu sarjakuvia, televisio-ohjelmia ja videopelejä. The Walking Dead -tuotesarjaa on käytetty esimerkkinä menestyneestä transmediakonseptista. Alkuperäiset sarjakuvat on käsikirjoittanut Robert Kirkman. == Sarjakuvat == * The Walking Dead, Robert Kirkmanin luoma sarjakuva == Romaanit == Tuotesarjaan on julkaistu useita romaaneja: * The Walking Dead: Rise of the Governor (2011) * The Walking Dead: The Road to Woodbury * The Walking Dead: The Fall of the Governor: Part One * The Walking Dead: The Fall of the Governor: Part Two == Televisio == * The Walking Dead, sarjakuvaan perustuva yhdysvaltalainen televisiosarja * The Walking Dead: Torn Apart, sarjakuvaan ja televisiosarjaan perustuva nettisarja * Fear the Walking Dead, televisiosarjaan perustuva televisiosarja * The Walking Dead: World Beyond (2020-2021) == Videopelit == * The Walking Dead, sarjakuvaan perustuva videopeli vuodelta 2012 ** The Walking Dead: Season Two (2013) ** The Walking Dead: Michonne (2016) ** The Walking Dead: A New Frontier (2016) ** The Walking Dead: Season Four (2018) * The Walking Dead: Survival Instinct (2013) * The Walking Dead: No Man’s Land (2015) * The Walking Dead: Road to Survival (2015) * Overkill's The Walking Dead (2018) * The Walking Dead: Saints & Sinners (2020) * The Walking Dead Onslaught (2020) * The Walking Dead: Survivors Lisäksi The Escapists -pelistä on spin-off -versio nimeltä The Escapists: The Walking Dead.https://www.team17.com/games/the-escapists-the-walking-dead/ == Lähteet == == Aiheesta muualla == * Pelisarja MobyGamesissä
Kultainen nuoruus (kappale)

Kultainen nuoruus on Kullervo Linnan säveltämä ja Kullervon eli Tapio Lahtisen sanoittama valssikappale, joka voitti vuonna 1949 Yleisradion järjestämän iskelmäkilpailun. Tuoreeltaan sen levyttivät Eero Väre ja Pentti Tuominen, ja myöhempiä levyttäjiä ovat myös muun muassa Olavi Virta (1962), Tapio Rautavaara (1976) ja Arja Saijonmaa (1981)Fenno, Suomen Äänitearkisto ry:n levytietokanta 1901–1999.. Laulu alkaa sanoin ”Lapsena tuntenut murheita en...”. Kappaleesta on tullut yksi suomalaisen vanhan tanssimusiikin klassikoista, joka on käytännössä jokaisen tanssiorkesterin ohjelmistossa. Jo vuonna 1975 se oli kaikkien aikojen kymmenen esitetyimmän suomalaissävellyksen joukossa, ja Teoston vuosittaisissa esityskorvaustilastoissa se oli Suomen esitetyin kappale peräkkäisinä vuosina 1989, 1990 ja 1991. Helsingin Sanomat pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Kultainen nuoruus” oli yksi 35:stä eniten mainintoja saaneesta Kullervo Linna analysoi itse ”Kultainen nuoruus” -kappaleen suosiota Peter von Baghin ja Ilpo Hakasalon Iskelmän kultaisessa kirjassa: Peter von Bagh ja Ilpo Hakasalo: Iskelmän kultainen kirja, s. 77. Helsinki: Otava, 1986. ISBN 951-1-08913-7. ==Lähteet== Luokka:Vuoden 1949 kappaleet Luokka:Suomalaiset iskelmät Luokka:Suomalaiset valssit Luokka:Kullervon sanoittamat kappaleet
Ilmari Perälä

Kaarlo IImari Perälä (24. heinäkuuta 1892 Ylihärmä – 14. maaliskuuta 1987 Helsinki) oli suomalainen metsänhoitaja ja yritysjohtaja, joka sai metsäneuvoksen arvonimen. ==Henkilöhistoria== Perälän vanhemmat olivat opettaja Heikki Perälä ja Fredriikka Sofia Teittinen ja puoliso 1922–1958 Linda Eufrosyne Nopola. Perälä tuli ylioppilaaksi Lapualla vuonna 1912 ja valmistui metsänhoitajaksi Helsingin yliopistosta vuonna 1919. Valmistuttuaan hän oli ensin yliopiston palveluksessa assistenttina ja sitten vuodesta 1920 Tapiolla konsulenttina ja lehden toimittajana. Tuomarniemen metsäkoulun metsänhoitajana Perälä toimi 1922–1928 ja sitten Pohjois-Hämeen metsänhoitolautakunnan päämetsänhoitajana. Hän oli samalla metsänhoidon opettaja Ahlmanin maamies- ja emäntäkoulussa Messukylässä. Sota-aikana Tampereen polttoainepäällikkönä 1941–1942 toiminut Perälä oli Pohjois-Hämeen hankintapiirin päällikkö vuodesta 1943 vuoteen 1945, jolloin hänestä tuli vakuutusyhtiö Metsäpalon toimitusjohtaja. Tehtävää hän hoiti eläkkeelle jäämiseensä saakka, vuoteen 1960. Perälä oli Suomen Metsävakuutusyhdistyksen puheenjohtaja 1953–1960 ja Metsäpalon perustaman Palokärki-yhtiön toimitusjohtaja 1950–1960. Myös useita luottamustehtäviä hoitanut Perälä sai metsäneuvoksen arvonimen vuonna 1952.Kuka kukin on 1954, s. 638. Viitattu 21.5.2022.Kuolleita. Metsäneuvos Ilmari Perälä. Helsingin Sanomat, 19.3.1987, s. 18. ==Julkaisuja== * Pohjois-Hämeen metsänhoitolautakunnan toiminta v. 1938 sekä 10-vuotiskautena 1929–1938, 1939 * Myrsky-, metsäntuho-, metsänviljelys-, kulotus- ja puistovakuutus: liittyy Metsäpalovakuutuksen oppaaseen, 1958 ==Lähteet== Luokka:Suomalaiset metsänhoitajat Luokka:Suomalaiset virkamiehet Luokka:Suomalaiset yritysjohtajat Luokka:Suomalaiset opettajat Luokka:Suomalaiset toimittajat Luokka:Vuonna 1892 syntyneet Luokka:Vuonna 1987 kuolleet
Kuutamajärvi

Kuutamajärvi () on Suunujoen vesistöön kuuluva järvi Karjalan tasavallan Suojärven piirin Porajärven kunnassa Venäjällä. Sen pinta-ala on 12,4 neliökilometriä ja valuma-alueen laajuus 2 770 neliökilometriä. Järven kautta virtaa Suunujoki. Kalalajeja ovat siika, muikku, hauki, särki, salakka, lahna, säyne, seipi, pasuri, made, ahven ja kiiski. Järven rannalla on sijainnut Kuutamalahden kylä. ==Lähteet== Luokka:Karjalan tasavallan järvet Luokka:Suojärven piiri Luokka:Suunujoen vesistö
Antti V. Pitkänen

Antti Vilho Pitkänen (5. maaliskuuta 1923 Viipuri – 23. toukokuuta 2005 Oulu) oli suomalainen metsänhoitaja ja yritysjohtaja, joka sai metsäneuvoksen arvonimen. ==Henkilöhistoria== Pitkäsen vanhemmat olivat talousneuvos Väinö Vilho Pitkänen ja Ella Maria Sandgrén ja puoliso vuodesta 1947 Vieno Helinä Kolehmainen. Sekä talvisotaan että jatkosotaan osallistunut Pitkänen tuli ylioppilaaksi vuonna 1942 ja valmistui metsänhoitajaksi vuonna 1946. Hän oli valmistuttuaan ensin Tampellan apulaismetsänhoitaja ja sitten vuodesta 1951 A. Ahlströmin aluemetsänhoitaja Pohjois-Karjalassa. Yhtiön Karhulan tehtaiden ylimetsänhoitajaksi Pitkänen tuli vuonna 1959. Vuonna 1961 hän siirtyi Veitsiluodon apulaismetsäpäälliköksi. Yhtiön metsäpäällikkö ja johtokunnan jäsen hänestä tuli vuonna 1963, yhtiön varatoimitusjohtajana hän työskenteli 1975–1988. Metsäneuvoksen arvonimen vuonna 1974 saaneella Pitkäsellä oli myös useita luottamustehtäviä. Sotilasarvoltaan hän oli reservin kapteeni (1968).Kuka kukin on 1978, s. 739. Viitattu 21.5.2022.Liukas lasku eläkkeelle. Lapin viimeisen patruunan läksiäisiä vietettiin tukkilautalla Ounasjoella. Helsingin Sanomat, 29.5.1988, s. 65. ==Julkaisuja== * Suunnitelmallisuutta metsätalouteemme, 1982 ==Lähteet== Luokka:Suomalaiset metsänhoitajat Luokka:Suomalaiset yritysjohtajat Luokka:Vuonna 1923 syntyneet Luokka:Vuonna 2005 kuolleet
Porajärvi (järvi)

Porajärvi () on Suunujoen vesistöön kuuluva järvi Karjalan tasavallan Suojärven piirin Porajärven kunnassa Venäjällä. Sen pinta-ala on 1,2 neliökilometriä ja valuma-alueen laajuus 3 400 neliökilometriä. Järven kautta virtaa Suunujoki. Kalalajeja ovat siika, muikku, hauki, särki, salakka, lahna, säyne, seipi, pasuri, made, ahven ja kiiski. Järven rannalla sijaitsee Porajärven taajama. ==Lähteet== Luokka:Karjalan tasavallan järvet Luokka:Suojärven piiri Luokka:Suunujoen vesistö
Raphael (laulaja)

Raphael (oik. Miguel Rafael Martos Sánchez, s. 5. toukokuuta 1943) on espanjalainen laulaja ja näyttelijä. Raphael sai yhdeksänvuotiaana Salzburgissa Euroopan parhaan lapsiäänen palkinnon. Raphael aloitti levyttämisen Philippsille 1962 ja voitti samana vuonna Benidormin laulufestivaalin. Raphael edusti Espanjaa Eurovision laulukilpailussa 1966 kappaleella Yo soy aquél ja sijoittui kilpailun seitsemänneksi. Raphael edusti Espanjaa uudestaan seuraavan vuoden Eurovision laulukilpailussa kappaleella Hablemos del amor ja sijoittui kuudenneksi. Raphael debytoi näyttelijänä vuonna 1966 elokuvassa Cuando tú no estás. Myöhemmin hän esiintyi elokuvissa Al ponerse el Sol (1967), Digan lo que digan (1968), El golfo (1969), El ángel (1969), Sin Un Adiós (1970) ja Volveré a nacer (1972). ==Lähteet== *https://raphaelnet.com/biografia/ ===Viitteet=== Luokka:Espanjalaiset laulajat Luokka:Espanjalaiset näyttelijät Luokka:Espanjan euroviisuedustajat Luokka:Vuoden 1966 euroviisuedustajat Luokka:Vuoden 1967 euroviisuedustajat Luokka:Vuonna 1943 syntyneet Luokka:Elävät henkilöt
Lintujärvi (Hirvas)

Lintujärvi () on Suunujoen vesistöön kuuluva järvi Karjalan tasavallan Kontupohjan piirin Hirvaksen kunnassa Venäjällä. Sen pinta-ala on 6,3 neliökilometriä ja valuma-alueen laajuus 4 380 neliökilometriä. Järven kautta virtaa Suunujoki. Siihen laskevat Nurmisenjoki, Djanga ja Redojoki. Kalalajeja ovat siika, muikku, hauki, särki, salakka, lahna, säyne, seipi, pasuri, made, kiiski ja ahven. Järven koillisrannalla sijaitsee Lintujärven kylä. ==Lähteet== Luokka:Karjalan tasavallan järvet Luokka:Kontupohjan piiri Luokka:Suunujoen vesistö
S. D. Perry

S. D. Perry, oikealta nimeltään Stephani Danelle Perry, (s. 14. maaliskuuta 1970 Kalifornia, Yhdysvallat) on yhdysvaltalainen kirjailija. Hän on kirjailija Steve Perryn tytär. Hän kirjoittaa kauhu-, tieteis- ja fantasiakirjoja, joilla on kytkös muihin sarjoihin kuten Resident Evil, Star Trek ja Aliens -sarjoihin. == Lähteet == == Aiheesta muualla == * Luokka:Yhdysvaltalaiset kirjailijat Luokka:Vuonna 1970 syntyneet Luokka:Elävät henkilöt
Alien (tuotesarja)

Alien on tuotesarja, joka perustuu Ridley Scottin elokuvaan. Sarjaan kuuluu useita elokuvia, videopelejä sekä kirjoja. Sarjassa esiintyy alien- avaruusolento. Weyland-Yutani on fiktiivinen yhtiö joka usein esiintyy tuotesarjassa. == Elokuvat == *Alien – kahdeksas matkustaja (Alien, 1979) *Aliens – paluu (Aliens, 1986) *Alien 3 (1992) *Alien – ylösnousemus (Alien: Resurrection, 1997) *Prometheus (2012) *Alien: Covenant (2017) *Alien: Romulus (2024) Hahmo esiintyy myös Alien vs. Predator -sarjan elokuvissa: *Alien vs. Predator (AVP: Alien vs. Predator, 2004) *Aliens vs. Predator 2 (AVPR: Aliens vs. Predator: Requiem, 2008) == Televisiosarjat == *Alien: Earth -esiosasarja == Sarjakuvat == *Aliens *Aliens versus Predator *Aliens versus Predator versus The Terminator *Batman/Aliens *Vihreä Lyhty vs Aliens *Judge Dredd vs. Aliens *Teräsmies/Aliens *Teräsmies ja Batman vs Aliens ja Predator *WildC.A.T.s/Aliens *Aliens/Predator: Deadliest of the Species == Kirjat == * Aliens: Earth Hive (1992) * Aliens: Nightmare Asylum (1993) * Aliens: The Female War (1993) * Aliens: Labyrinth (1996) * Aliens: Berserker (1998) * Aliens: Criminal Enterprise (2008) == Videopelit == Elokuvien julkaisusta on seurannut useita videopelejä, joita ovat: *Alien (1982) *Alien (1984) *Aliens (1987) *Aliens (1990) *Alien 3 (1992) *Alien 3 (Game Boy) (1993) *Alien 3 (SNES) (1993) *Alien 3: The Gun (1993) *Alien vs Predator (SNES) (1993) *Alien vs Predator: The Last of His Clan (1993) *Alien vs. Predator (arcade) (1994) *Alien vs. Predator (Jaguar) (1994) *Alien vs Predator (Lynx) (1994) *Aliens: A Comic Book Adventure (1995) *Alien Trilogy (1996) *Aliens Online (1998) *Aliens versus Predator (1999) *Alien: Resurrection (2000) *Aliens: Thanatos Encounter (2001) *Aliens versus Predator 2 (2001) *Aliens: Unleashed (2003) *Aliens versus Predator: Extinction (2003) *Alien vs. Predator 2D (2004) *Alien vs. Predator (mobile) (2004) *Alien vs. Predator 3D (2005) *Aliens: Extermination (2006) *Aliens vs. Predator: Requiem (2007) *Alien vs. Predator 2 2D: Requiem (2007) *Aliens vs. Predator (2010) *Aliens: Infestation (2011) *Aliens: Colonial Marines (2013) *Alien: Isolation (2014) *Alien: Blackout (2019) * Aliens: Dark Descent (2023) == Lähteet == Luokka:Alien
Madeleine Pascal

Madeleine Pascal (s. 1946 Pariisi) on ranskalainen laulaja. Pascal voitti vuonna 1966 sveitsiläisen Concours Eurovision -laulukilpailun kappaleella "Ne vois-tu pas?" ja valikoitui samalla Sveitsin edustajaksi saman vuoden Eurovision laulukilpailuun. Kansainvälisessä Eurovision laulukilpailussa Pascal sijoittui kuudenneksi 18 kilpailijan joukosta. ==Diskografiahttps://www.discogs.com/artist/2782855-Madeleine-Pascal== ===EP:t=== *La Vérité (1965) *Ma Chanson D’amour / Le Ballet Des Essuie-Glaces / Avec Ses Yeux / Qui M’aurait Dit Ça (1965) *Ma Chanson D’amour / Qui M’aurait Dit Ça (1965) *J’ai Choisi La Liberté (1966) ===Singlet=== *Tu No Ves? / Elegi La Libertad (1966) *J'aime Les Oignons / Que Chantait Grand Mére (1966) *Ne Vois-tu Pas? (1966) *Aux Amoureux Du Monde / Le Jour Ou Il Va M'embrasser ==Lähteet== LUokka:Ranskalaiset laulajat Luokka:Sveitsin euroviisuedustajat Luokka:Vuoden 1966 euroviisuedustajat Luokka:Vuonna 1946 syntyneet Luokka:Elävät henkilöt
Safdar Jang

Mirza Muhammad Mukim Safdar Jang (1708–1754) oli aluksi Suurmogulien valtakunnan alaisen ja lopulta itsenäisen Awadhin nawab, eli hallitsija vuosina 1739–1754. Hän toimi myös suurmogulien visiirinä. Safdar Jangin hauta sijaitsee Delhissä. ==Elämäkerta== Safdar Jang syntyi vuonna 1708. Hän oli saapunut Intiaan Nišapurista Persiassa. Safdar Jangin eno ja appi oli Saadat Khan Burhan al-Mulk. Myös eno oli lähtöisin Persiasta ja hänestä oli tullut Suurmogulien alaisuudessa Awadhin (usein ) hallitsija eli nawab. Safdar Jangista tuli hänen seuraajansa vuonna 1739. Suurmogulien valtakunta oli Safdar Jangin kaudella hajoamistilassa. Useat eri hallitsijat perustivat omia itsenäisiä valtakuntiaan. Safdar Jang levitti omaa Awadhin valtakuntaansa Gangesin laakson alueella vielä vähintään muodollisesti Suurmogulien alaisuudessa. Kun Ahmad Šah Bahadur nousi Suurmogulien hallitsijaksi vuonna 1748 Safdar Jangista tuli hänen visiirinsä eli wazir. Vuonna 1750 Safdar Jang liittoutui Etelä-Intian marathien kanssa ja alkoi pilkkoa Suurmogulien valtakuntaa. Vuonna 1753 hän kävi sisällissotaa eri hallinnollisista titteleistä, joilla ei enää tällöin suurempaa merkitystä ollutkaan. Sisällissota merkitsi kuitenkin joka tapauksessa Awadhin itsenäisyyttä valtakunnasta. ==Kuoleman jälkeen== Safdar Jang kuoli vuonna 1754. Samana vuonna rakennettu Safdar Jangin hauta Delhissä lukeutui Suurmogulien kauden viimeisiin huomattavampiin rakennushankkeisiin, jotka vielä heijastelivat Suurmoguleille ominaista arkkitehtuurista tyyliä. ==Lähteet== Luokka:Intialaiset hallitsijat Luokka:Suurmogulien valtakunta Luokka:Vuonna 1708 syntyneet Luokka:Vuonna 1754 kuolleet
Venjuranjärvi

Venjuranjärvi () on Suunujoen vesistöön kuuluva järvi Karjalan tasavallan Kontupohjan piirin Petrovskin kunnassa Venäjällä. Sen pinta-ala on 10,1 neliökilometriä ja valuma-alueen laajuus 79,8 neliökilometriä. Venjuranjärveen virtaavat kapeikkojen kautta Rindozero- ja Glubokojejärvet. Se laskee Kulanjoen kautta Säpsäjärveen ja kanavan kautta Sjargozeroon. Järven kalalajeja ovat muikku, hauki, särki, salakka, lahna, säyne, made, ahven ja kiiski. Järven pohjoisrannalla sijaitsee autioksi jäänyt Venjuran (ven. Vendery) kylä. ==Lähteet== Luokka:Karjalan tasavallan järvet Luokka:Kontupohjan piiri Luokka:Suunujoen vesistö
Armas Pohjola

Armas Johan Pohjola (3. maaliskuuta 1912 Pyhtää – 13. lokakuuta 1997 Forssa) oli suomalainen metsänhoitaja ja yritysjohtaja, joka sai metsäneuvoksen arvonimen. Pohjolan vanhemmat olivat maanviljelijä Juho Pohjola, aiemmin Vanhala, ja emäntä Amanda Daniels ja puoliso vuodesta 1941 Toini Sylvia Suonio. Pohjola tuli ylioppilaaksi Loviisassa vuonna 1932 ja valmistui metsänhoitajaksi Helsingin yliopistosta vuonna 1936. Työskenneltyään ensin Thomén Metsätoimistossa hän siirtyi vuonna 1938 metsäosaston johtajaksi Finlayson-Forssan palvelukseen, missä tehtävässä hän oli koko työuransa, vuoteen 1977 asti. Pohjola osallistui sekä talvisotaan että jatkosotaan ja oli sotilasarvoltaan reservin majuri (1968). Kokoomuksen kunnallispoliitikkona Pohjola oli Forssan kauppalan- ja kaupunginvaltuuston sekä -hallitusten pitkäaikainen jäsen ja toimi myös valtuuston varapuheenjohtajana. Hänellä oli myös useita oman alansa sekä maanpuolustustyön ja muita luottamustehtäviä. Ansioistaan sotaveteraanityössä Pohjola sai ensimmäisenä Suomen Sotaveteraaniliiton ansioristin vuonna 1985. Metsäneuvoksen arvonimen hän sai vuonna 1975.Kuka kukin on 1978, s. 742. Viitattu 21.5.2022. ==Lähteet== Luokka:Suomalaiset metsänhoitajat Luokka:Suomalaiset yritysjohtajat Luokka:Kansallisen Kokoomuksen poliitikot Luokka:Forssan kaupunginvaltuutetut Luokka:Vuonna 1912 syntyneet Luokka:Vuonna 1997 kuolleet
Armi Harva

Armi Eina Irmeli Harva (o.s. Seppola; 7. marraskuuta 1922 Turku – 24. tammikuuta 2018)Kuolinilmoitus, Helsingin Sanomat, 2018, No 39, sivu C21, julkaistu 10.2.2018 oli suomalainen arkkitehti. Hän valmistui arkkitehdiksi Teknillisestä korkeakoulusta vuonna 1948. Harva aloitti työuransa Turun kaupungin talorakennusosastolla ja siirtyi myöhemmin työskentelemään Helsingin kaupungin asemakaavaosastollaSuomen Arkkitehtiliitto – vuosikirja 1967. Armi Harva toimi aktiivisesti naisarkkitehtien yhdistys Architectassa muun muassa sen sihteerinä ja puheenjohtajanaArchitectan matrikkeli, Kansallisarkisto. == Lähteet == Luokka:Suomalaiset arkkitehdit Luokka:Vuonna 1922 syntyneet Luokka:Vuonna 2018 kuolleet
Mona Schalin

Mona Margherita Schalin (s. 28. tammikuuta 1954 Helsinki) on suomalainen arkkitehti. Schalin opiskeli Teknillisessä korkeakoulussa arkkitehtuurin linjalla ja valmistui vuonna 1987. Hän on toinen vuonna 2003 perustetun Kati Salonen ja Mona Schalin Arkkitehdit osakkaista. Schalin on erikoistunut vaativien peruskorjauskohteiden suunnitteluun ja rakennetun kulttuuriympäristön suojelukysymyksiin. Schalinin tunnetuin työ on Helsingin Käpylässä sijaitsevan Käärmetalon (Mäkelänkatu 86) peruskorjaus, jonka pääsuunnittelija hän on. Käärmetalon peruskorjaus sai Arkkitehtuurin Finlandia -palkinnon vuonna 2018, ja se oli ehdolla Euroopan unionin Mies van der Rohe -palkinnon saajaksi vuonna 2022. == Lähteet == Luokka:Vuonna 1954 syntyneet Luokka:Suomalaiset arkkitehdit Luokka:Elävät henkilöt
Säpsäjärvi

Säpsäjärvi () on Suunujoen vesistöön kuuluva järvi Karjalan tasavallan Kontupohjan piirin Petrovskin kunnassa Venäjällä. Sen pinta-ala on 11,4 neliökilometriä ja valuma-alueen laajuus 158 neliökilometriä. Säpsäjärveen virtaa Kulanjoki. Se laskee Säpsäjoen ja kanavan kautta Torasjärveen, joka puolestaan laskee Märännyksenjärveen. Järven kalalajeja ovat muikku, hauki, särki, salakka, lahna, säyne, made, ahven ja kiiski. Järven etelärannalla sijaitsee autioksi jäänyt Säpsäjärven kylä. ==Lähteet== Luokka:Karjalan tasavallan järvet Luokka:Kontupohjan piiri Luokka:Suunujoen vesistö
Architecta

Architecta Suomen Naisarkkitehtien Yhdistys – Finlands Kvinnliga Arkitekters Förening on suomalainen naisarkkitehtien yhdistys, joka perustettiin vuonna 1942. == Historia == Architectan kerhomuotoisesta perustamisesta päätettiin toukokuussa 1942 Wivi Lönnin 70-vuotispäivien kunniaksi järjestetyissä Suomen naisarkkitehtien yhteisissä juhlissa. Juhlat pidettiin arkkitehti Elsi Borgin ja taiteilija Anton Lindforssin kotiateljeessa, Lallukan taiteilijakodissa. Juhlan kokoonkutsujina toimivat Elsi Borgin lisäksi Aili-Salli Ahde-Kjäldman ja Märta Blomstedt. Juhliin kutsuttiin kaikki Suomen naisarkkitehdit ja paikalle heistä pääsi 46 arkkitehtia. Architectan kerhotoiminta käynnistyi lokakuussa 1942 Fazerin kahvilassa Aino Marsio-Aallon, Märta Blomstedtin, Marja Pöyryn ja Airi Seikkala-Viertokankaan ja Anna-Lisa Stigellin toimesta. Kerhon ensimmäinen virallinen kokous järjestettiin 3. marraskuuta 1942 Helsingin Seurahuoneella. Architecta-kerhon puheenjohtajaksi valittiin Aili- Salli Ahde-Kjäldman, varapuheenjohtajaksi Märta Blomstedt sekä klubimestariksi, emännäksi ja rahastonhoitajaksi Airi Seikkala-Viertokangas. Hallituksen muiksi jäseniksi valittiin Aino Marsio-Aalto, Elsi Borg, Marja Pöyry ja Elli Ruuth. Varajäseniksi valittiin Meri Hämäläinen ja Anna-Lisa Stigell. Ensimmäisenä sihteerinä toimi Marja Pöyry. Architecta teki ensimmäisen kohdekäynnin vastavalmistuneeseen Helsingin Ensi-Kotiin, jonka suunnittelijana toimi kerhon jäsen arkkitehti Elna Kiljander. Architectan perustajajäseniin kuului valtaosa vuosina 1919–1924 toimineen naisarkkitehtien Tuumastukki-kerhon jäsenistä. Vuonna 1965 Architecta-kerho rekisteröitiin yhdistykseksi. Architecta Suomen Naisarkkitehtien Yhdistys on Naisjärjestöjen Keskusliiton ja International Union of Women Architects (UIFA) jäsen.Architectan matrikkeli, Kansallisarkisto Vuonna 1982 Architecta kokosi 40-vuotisjuhlanäyttelyn Arkkitehteja, joka esitteli suomalaisten naisarkkitehtien historiaa 1890-luvulta 1980-luvulle. Näyttely oli esillä Helsingin kaupungin taidemuseon tiloissa Meilahdessa ja jatkoi sen jälkeen kiertävänä näyttelynä 1990-luvulle asti. Architectan 80-vuotisjuhlavuonna 2022 Suomen arkkitehtuurimuseossa avautui Eläköön Wivi Lönn! -näyttely, joka esittelee Architectan toimintahistoriaa ja Wivi Lönnin elämäntyötä.Arkkitehtuurimuseo: ELÄKÖÖN WIVI LÖNN! Viitattu 1.6.2023. == Lähteet == == Aiheesta muualla == * Architecta Suomen Naisarkkitehtien Yhdistyksen kotisivut Luokka:Suomalaiset järjestöt Luokka:Suomalainen arkkitehtuuri